open-index/open-wikipedia-markdown huggingface dataset:
קטרינה מורינו

**קטרינה מורינו** (באיטלקית: **Caterina Murino**; נולדה ב-1977) היא שחקנית איטלקייה.

## ביוגרפיה
מורינו נולדה בקליארי שבאי סרדיניה, ב-1997 הייתה במקום החמישי בתחרות מיס איטליה, היא למדה בבית ספר לדרמה.

ב-2004 שיחקה בסרט הקומדיה הצרפתית "L'Enquête Corse", בסרט קזינו רויאל גילמה את מושא אהבתו של ג'יימס בונד.

ב-2007 גילמה מורה לשפות זרות בסרט הבריטי "St Trinian's", ב-2008 שיחקה בסרט הצרפתי "The Great Alibi" המבוסס על רומן מאת אגתה כריסטי, באותה שנה שיחקה בתפקיד הראשי בסרט "Il seme della discordia" המבוסס על רומן של היינריך פון קלייסט. ב-2011 שיחקה בסדרה "Zen" ששודרה ב־BBC, באותה שנה גם הופיעה בקליף לשיר של בוב סינקלר.

ב-2023 הנחתה את פסטיבל ונציה.

## קישורים חיצוניים

קטגוריה:שחקניות קולנוע וטלוויזיה איטלקיות
קטגוריה:משתתפות בתחרות מיס איטליה
סונסאי סיפנדון

**סוֹנֶסַאי סִיפַנדוֹן** (באנגלית: **Sonexay Siphandone**; בלאית: **ສອນໄຊ ສີພັນດອນ**; נולד ב-26 בינואר 1966) הוא פוליטיקאי לאי המכהן כראש ממשלת לאוס מאז ה-30 בדצמבר 2022. הוא חבר ב (LPRP), בין השנים 2016–2022 הוא כיהן כסגן ראש הממשלה.

אביו, הגנרל חמטאי סיפנדון היה יושב ראש המפלגה (1992-2006) וכיהן כנשיא לאוס (1998–2006).

## רקע והשכלה
* נולד למשפחה מעורבת בפוליטיקה.
* תואר שני במנהל עסקים.

## קריירה פוליטית
סיפנדון מילא את התפקידים הבאים בצבא ובממשל הלאוסי:
* קצין מחלקת התפעול, המטה הכללי (1987–2000);
* חבר הוועדה המחוזית של המפלגה, מנהל כללי של ממשל  (2000 - 2005);
* סגן מזכיר הוועד המחוזית של המפלגה, סגן מושל מחוז צ'מפאסאק (2005);
* חבר בוועד המרכזי של המפלגה (השמינית), סגן מזכיר הוועד המחוזית של המפלגה, סגן המושל של מחוז צ'מפאסאק (2006–2010);
* חבר בוועד המרכזי של המפלגה ה-9, מזכיר ועדת המפלגה המחוזית, מושל מחוז צ'מפאסאק (2011–2014);
* חבר הוועד המרכזי של המפלגה (התשיעית), מזכיר ועדת המפלגה, שר, ראש משרד הממשלה (2014 - 2016);
* חבר הלשכה המדינית (העשירית), סגן ראש הממשלה (2016 - 2019);
* חבר הלשכה המדינית (העשירית), סגן ראש הממשלה וכן שר התכנון וההשקעות (2019 - 2021);
* חבר הלשכה המדינית (האחת עשרה), סגן ראש הממשלה (2021 - דצמבר 2022).

ב-30 בדצמבר 2022, הפרלמנט אישר את מינויו של סיפנדון לתפקיד ראש הממשלה (149 מתוך 151 קולות).

### פעילותו כראש הממשלה
אחת הסיבות העיקריות למינויו של סיפנדון, היא כישלון הממשלה הקודמת בטיפול במצבה הכלכלי הקשה של לאוס ובמיוחד בעיית האינפלציה. ממשלתו של סיפנדון נקטה במספר צעדים ובכלל זה סגירת עסקי החלפנות ואיסור על יבוא בשר ומוצרים חקלאיים המיוצרים בלאוס. עם זאת נטל החוב של המדינה מקשה על השגת הצלחה בנושא. במקביל לפעילותו בתחום הכלכלי נקט סיפנדון בצעדים להשתקת הביקורת על המשטר וממשלתו פרסמה תקנות עם הגבלות חמורות על מדיה חברתית, ומי שציע "מידע מטעה או מעוות" עליה.

## ביקורת על סיפנדון

* נפוטיזם: סיפנדון הוא בנו של ראש הממשלה והנשיא הקודם.
* דיכוי פלורליזם: מתוקף החוקה יש בלאוס רק מפלגה אחת ואין אפשרות להקים מסגרות פוליטיות אחרות. סיפנדון ממשיך בקו התקיף של קודמיו לשלטון ונוקט באמצעים להשתקת הביקורת על פעילותו ואי הצלחתו לייצב את הכלכלה בלאוס.
* היעדר שקיפות בכל הקשור לשלטון, כמו, החלטות הממשלה, דיכוי מתנגדים ועוד.

## קישורים חיצוניים

## הערות שוליים

קטגוריה:לאוס
קטגוריה:ילידי 1966
גן הזיכרון והגבורה (שדרות)

**גן הזיכרון והגבורה** הוא אתר הנצחה הניצב במקום בו עמדה תחנת המשטרה של העיר שדרות שנחרבה בקרב שדרות בטבח שבעה באוקטובר. האתר מנציח את תחנת המשטרה, את אנשי כוחות הביטחון שנפלו בהגנה עליה, ואת אזרחי העיר שנרצחו במתקפה.

## הקמה
האתר הוקם ביוזמת עיריית שדרות, הקרן לפיתוח שדרות ותיירות שדרות, ובסיוע משרד המורשת, המשרד לביטחון פנים, משטרת ישראל והביטוח הלאומי - אגף נפגעי פעולות איבה, במגרש בו עמדה תחנת המשטרה של שדרות שהוקרסה בליל השמונה באוקטובר 2023, לאחר קרב עקוב מדם שהתרחש במקום.

האנדרטה נחנכה ביום השנה לטבח, ה-7 באוקטובר 2024, בטקס במעמד נשיא המדינה יצחק הרצוג, ראש העיר אלון דוידי, רב העיר דרור טוויל ומפקד מחוז הדרום של משטרת ישראל אמיר כהן.

## אוצרות ותכנון
לתכנון ולהקמת האתר נבחר משרד שלומית עצבה. צוות התכנון כלל את משרד אדריכלות הנוף חלי אלול צלניקר, המעצבת ססיליה ויטס - תכנון ופיסול סביבתי האנדרטה ושביל הנופלים, סטודיו כשר תקשורת חזותית - עיצוב גרפי סביבתי, ומנהל הפרויקט דרור לייבה, מעצב ויועץ תאורה בן אלון.

## מבנה ותכנים
בכניסה לגן ניצבת אנדרטת "עמודי הנצח", במקום בו עמד בניין תחנת המשטרה. 18 העמודים נישאים אל השמיים במקבץ מאוחד שבמרכזו חלל ריק. העמודים מסמלים את העמידה האיתנה, את הערבות ההדדית של קהילת העיר שדרות, ואת החלל שנפער בה עם נופלם של בניה, בנותיה ומגיניה. על גבי העמודים נחרטו אותיות, פסוקים וציטטות בהשראת הביטוי "גווילין נשרפים ואותיות פורחות" מתוך תלמוד בבלי, עבודה זרה דף י"ח. האותיות המופיעות על העמודים הפנימיים יוצרות יחד את המשפט – עם ישראל חי. את האנדרטה מלווה פסקול מקורי של היוצרים המקומיים חיים אוליאל ורן אלמליח.

לצד האנדרטה ניצבים שני קירות, על האחד מופיעים שמות אנשי כוחות הביטחון שנפלו בשבעה באוקטובר ובמלחמת "חרבות ברזל", ולצידו קיר ובו שמות תושבי העיר והבאים בשעריה שנרצחו.

שביל נופלים לבני ובנות העיר שדרות יורד אל עומק הגן, ולצידו קיר זיכרון המורכב משברי תחנת המשטרה. לאורך השביל ניצבים לוחות זיכרון, עליהם מונצחים תושבי ותושבות העיר שדרות.

בנוסף 3 קירות המספרים את אירועי יום הטבח בישראל ובנגב המערבי, בשדרות וקרב תחנת המשטרה.

הגן כולו עטוף בצמחייה ובעצים עם מופעים המשתנים לאורך השנה.

## משמעות ציבורית
גן הזיכרון והגבורה מהווה מוקד לביקורים חינוכיים, סיורים מודרכים וטקסים ממלכתיים.

## גלריה

 קובץ:Memorial and Heroes Park, Sderot 03.jpg
 קובץ:Tal Nissim Sderot (1).jpg
 קובץ:Eden Omami Sderot.jpg
 קובץ:Tal Nissim Sderot (3).jpg
 קובץ:Tal Nissim Sderot (4).jpg
 קובץ:Tal Nissim Sderot (5).jpg
 קובץ:Tal Nissim Sderot (6).jpg
 קובץ:Tal Nissim Sderot (7).jpg
 קובץ:Tal Nissim Sderot (8).jpg
 קובץ:Tal Nissim Sderot (9).jpg


## לקריאה נוספת
*מיכאל יעקובסון: **אבני דרך - מסע בעקבות 50 אנדרטאות ואתרי הנצחה בישראל**, איורים: איתמר מגיד, עיצוב: אסף הררי, פיסת היסטוריה, 2026

## ראו גם
* אנדרטת נרצחי פסטיבל נובה
* קיר המכוניות
* טבח הגמלאים בשדרות

## קישורים חיצוניים

* 
* 
* 
* 
קטגוריה:שדרות: מבנים
קטגוריה:אנדרטאות לזכר חללי מערכות ישראל
קטגוריה:אנדרטאות באזור הדרום
קטגוריה:אנדרטאות טבח שבעה באוקטובר
ניימן (עיר)

**ניימן** (ברוסית: **Неман**, עד שנת 1946 נקראה בשמה הגרמני "ראגניט" **Ragnit**, בליטאית: **Ragaĩnė**) היא עיר במרכז המובלעת הרוסית קלינינגרד, שמשמשת כמרכז המנהלי של ראיון ניימנסקי. העיר שוכנת בחלק הצפוני של המובלעת, על גדת נהר ניימן בגבול עם ליטא.

## היסטוריה
בשנת 1277 הוקם במקום מבצר על ידי שבט של סקלבים, שהיו כפופים לדוכסות הגדולה של ליטא. בשנת 1288 נכבש המבצר על ידי אנשי המסדר הטבטוני. במהלך הכיבוש המבצר נהרס כמעט כולו. כעבור שנה הוא נבנה מחדש על ידי המסדר הטווטוני וקיבל את השם ראגניט. במאה ה-14 המבצר החליף ידיים כמה פעמים (במהלכן הוא נהרס שוב. בין השנים 1397 - 1409 המבצר נבנה מחדש על ידי אבירים טווטוניים. בשנת 1525, בעקבות מהפכה פרוטסטנטית, עבר המבצר לשליטת דוכסות פרוסיה. בשנת 1656 במהלך המלחמה הצפונית הקטנה נכבש המבצר על ידי הפולנים ובמהלך מלחמת סקונה הוא נכבש על ידי השוודים, שהחזיקו בו ב־1678- 1679. בשנת 1722 פרידריך הראשון, מלך בפרוסיה העניק לראגניט את זכויות העיר. בשנת 1757, במהלך מלחמת שבע השנים נכבשה ראנגיט על ידי צבא האימפריה הרוסית. בשנת 1812 עבר דרך העיר צבא נפוליאון בדרכו לרוסיה. בשנת 1815 הפכה העיר למרכז מנהלי בממלכת פרוסיה.

בשנת 1894 נבנתה בעיר תחנת רכבת וקו רכב חיבר בין לבין אינסטרבורג. בשנת 1909 נבנה בעיר מפעל לייצור מוצרי נייר. במהלך מלחמת העולם הראשונה נכבשה ראגניט על ידי הצבא הרוסי ב־23 באוגוסט 1914, אך כעבור 20 יום נסוג הצבא הרוסי מן העיר. בתום המלחמה הפכה ראנגיט לעיר גבול בין גרמניה לליטא העצמאית. בשנת 1939 התגוררו בעיר כ־10 אלף תושבים. בתקופת השלטון הנאצי התקיים בעיר בית סוהר למתנגדי המשטר. ראנגיט נכבשה בידי הצבא האדום ב-19 בינואר 1945. בתום המלחמה גורשה כל האוכלוסייה הגרמנית ממנה ובמקומה הגיעו מתיישבים מכל רחבי ברית המועצות. ב-1946 הוחלף שמה לניימן, על שם הנהר שעל גדתו הדרומית יושבת העיר.
## אוכלוסייה
אוכלוסיית ניימן מנתה כ־9500 איש בשנת 1959, בשנת 1989 התגוררו בה כמעט 14,000 תושבים. לאחר התפרקות ברית המועצות, פירוק חלק מהבסיסים הצבאיים וירידה בהיקיפי העבודה של המפעלים באזור ירדה כמות האוכלוסייה בעיר. נכון לשנת 2023 התגוררו בניימן 9216 תושבים.

לפי מרשם האוכלוסין שנערך בשנת 2020 הזדהו 89% מתושבי העיר כרוסים, 1.6% - ליטאים, 1.4% - בלארוסים ו1% - אוקראינים. (יש לציין כי כ-5.5% מתושבי העיר סירבו לרשום את הלאום שלהם בטפסי הרמשם).
## ערים תאומות
לניימן שלוש ערים תאומות:
* 
* 
* 

## קישורים חיצוניים

* 
* מידע כללי על העיר
## הערות שוליים

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-13
דייוויד קושנר

**דייוויד אלן קושנר השני** (באנגלית: **David Alan Kushner II**; נולד ב-6 בספטמבר 2000) הוא זמר-יוצר אמריקאי.

## ביוגרפיה וקריירה
קושנר נולד, גדל והתחנך בשיקגו, אילינוי. בסוף כיתה י"ב החל לכתוב שירים עם חבר קרוב, בזמן שהתגורר בפלורידה. הוא ניגן בגיטרה ולימד את עצמו מוזיקה.

קושנר הוציא את הסינגל "Merable Man" בינואר 2022, שהפך לוויראלי בטיקטוק. השיר הגיע למקום ה-11 במצעדים בנורווגיה ובמקום ה-19 באירלנד. בנוסף, הגיע ל-40 הראשונים במצדעים באוסטרליה, ניו זילנד ובריטניה.

ב-14 באפריל 2023 הוציא את הסינגל "Daylight". הוא יצר "טרנד" טיקטוק, הנקרא "You look happier; what happened", כדי "ללוות" את שחרור השיר. הטרנד, שהציג לראווה אנשים שמפרסמים תמונה שלהם מחייכים ומסתכלים על תוכן, ואז מכוונים את המצלמה לעבר בן הזוג שלהם כדי לציין שהם הסיבה לכך, תפס תאוצה. קושנר שימש כ"מערך הפתיחה" בסיבוב ההופעות של דין לואיס "העתיד הוא מאיר" באפריל, והיה אמור להיפתח עבור לואיס קפלדי ב-1 ביולי 2023, תאריך סיבוב ההופעות שלו ב-"Broken by Desire to Be Heavenly Send" בצ'פסטו, מונמות'שייר.

קושנר היה אמור לצאת לסיבוב הופעות באוסטרליה וניו זילנד בפעם הראשונה בנובמבר 2023, אך נאלץ לבטל את הסיור בהתראה קצרה עקב "נסיבות בלתי צפויות".

## חיים אישיים
קושנר הוא נוצרי, ותוכן המוזיקה שלו מושפע מאמונתו.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:זמרים-יוצרים אמריקאים
קטגוריה:שיקגו: אישים
קטגוריה:אמריקאים שנולדו ב-2000
Laid-Back Camp

**Laid-Back Camp** (ביפנית: ****) היא סדרת מאנגה יפנית שנכתבה ואוירה על ידי האמן היפני אפרו. הסדרה פורסמה במקור במגזין המאנגה Manga Time Kirara Forward בין יולי 2015 לפברואר 2019. לאורך השנים הסדרה התפרסמה גם ב-16 כרכים שונים.

בעקבות ההצלחה לה זכתה סדרת המאנגה חברת C-Station הפיקה בהמשך סדרת אנימה בת 37 פרקים המבוססת על המאנגה אשר שודרה במקור ביפן בין 2018 ל-2024. בנוסף, על בסיס סדרת המאנגה הופקה גם סדרת לייב אקשן אשר שודרה במקור ביפן בין 2020 עד 2021, והופק גם סרט אנימה שיצא לאקרנים ב-1 ביולי 2022. משחק מציאות מדומה המבוסס על הסדרה יצא לשווקים במרץ 2021.

הסדרה, אשר עוסקת במחנאות, ומתרחשת במיקומים אמיתיים ברחבי יפן, עוררה עניין רב במחנאות בקרב הקוראים והצופים בסדרות בזיכיון.

## תקציר העלילה
עלילת הסדרה מתמקדת בהרפתקאות של קבוצת נערות בבית ספר תיכון ביפן אשר מטיילות למיקומים מרהיבים שונים ברחבי יפן ועוסקות במחנאות.

## דמויות
* **נאדשיקו קאגאמיהארה** - נערה אנרגטית וסקרנית שמתיידדת עם רין ובעקבות כך מצטרפת למועדון המחנאות.
* **רין שימה** - נערה שקטה ומופנמת שאוהבת לרוב לעסוק במחנאות לבדה, ונוטה להעדיף טיולים שקטים. היא מרבה לנסוע בטוסטוס שלה.
* **צ'יאקי אוגאקי** - אחראית על ארגון הטיולים של מועדון המחנאות.
* **איאו אינויאמה** - חברתה טובה של צ'יאקי וחברה במועדון המחנאות.
* **אנה סאיטו** - חברתה הטובה של רין שמצטרפת מדי פעם לטיולים של מועדון המחנאות.

## מדיות
### סדרת מאנגה
סדרת המאנגה פורסמה במקור במגזין המאנגה Manga Time Kirara Forward בין יולי 2015 לפברואר 2019. משנת 2019 ואילך הסדרה מפורסמת במגזין המאנגה Comic Fuz. לאורך השנים הסדרה התפרסמה גם ב-16 כרכים שונים.

המהדורה האנגלית של סדרת המאנגה הופקה על ידי חברת Yen Press באמריקה הצפונית ויצאה לראשונה לשווקים במרץ 2018.

### סדרת אנימה
סדרת אנימה בת 37 פרקים המבוססת על המאנגה שודרה במקור ביפן בערוץ AT-X בין 2018 ל-2024. את העונה הראשונה והשנייה ביים יושיאקי קיוגוקו, ואת העונה השלישית ביים שין טוסאקה.

שיר הפתיחה של הסדרה בוצע על ידי הזמרת היפנית אסאקה, בעוד ששיר הסיום של הסדרה בוצע על ידי הזמרת היפנית ארי סאסאקי. שיר הנושא של העונה השלישית בוצע על ידי הזמרת היפנית קימינונה.

הסדרה יצאה בהמשך לשווקים בתקליטורי בלו-ריי ובתקליטורי DVD.

### סרט אנימה
באפריל 2022 יצא לאקרנים סרט אנימה בזיכיון שעלילתו מתמקדת בדמויות הראשיות אשר נפגשות בגיל מבוגר יותר לעסוק שוב במחנאות ביחד.

### סדרת לייב אקשן
סדרת לייב אקשן שודרה במקור ביפן בערוץ TV Tokyo בשנים 2020 ו-2021. בסדרה מככבות הארוקה פוקוהרה בתפקיד רין שימה ויונו אוהרה בתפקיד נאדשיקו קאגאמיהארה.

### משחקי וידאו
משחק מציאות מדומה המבוסס על הסדרה בשם "Laid-Back Camp: Virtual Camp" פותח על ידי חברת Gemdrops עבור הפלטפורמות Microsoft Windows, Nintendo Switch, PlayStation 4, iOS ו־Android,

דמויות מהסדרה הופיעו לצד דמויות אחרות ממגזין המאנגה Manga Time Kirara במשחק התפקידים למכשירי המובייל "Kirara Fantasia" אשר יצא לשווקים בשנת 2018.

רומן חזותי בזיכיון בשם "Laid-Back Camp: Have a Nice Day!" יצא לשווקים ביפן בלבד ב-11 בנובמבר 2021 לפלטפורמות פלייסטיישן 4 ו-Nintendo Switch.

במרץ 2024, הוכרז משחק חשיבה בזיכיון למכשירים הניידים בשם "Laid-Back Camp: Puzzle Camp " אשר יצא למכשירי אנדרואיד ו-iOS ב-25 ביולי 2024.

## ראו גם
* מואה (סלנג)

## קישורים חיצוניים

## הערות שוליים

קטגוריה:סדרות מאנגה
קטגוריה:סיינן
קטגוריה:אנימות ומאנגות קומדיה
קטגוריה:סדרות אנימה משנות ה-2010
קטגוריה:סדרות אנימה
מגדל המים (שיר)

**מגדל המים** הוא שיר של להקת הקאנטרי הישראלית ג'יין בורדו. השיר נכתב, הולחן והושר בידי הסולנית דורון טלמון, ועובד והופק על ידי חברי הלהקה. הוא יצא לאור ב-10 באוגוסט 2023 ובאפריל 2024 נכלל באלבום האולפן הרביעי של הלהקה, "כישוף".

## יצירה והוצאה לאור
ביוני 2020 חשפו להקת הקאנטרי הישראלית ג'יין בורדו כי הם עובדים על שלושה שירים חדשים, שאחד מהם נקרא בשם "מגדל המים". השיר נכתב והולחן על ידי סולנית הלהקה, דורון טלמון, ועובד והופק על ידי חברי הלהקה.

"מגדל המים" היה אמור לצאת לאור כחלק מאלבום האולפן הרביעי של הלהקה, "כישוף", אך בעקבות מספר רב של בקשות שהגיעו לאחר שהוא בוצע במספר הופעות של ג'יין בורדו הוחלט להוציאו טרם צאת האלבום, ב-10 באוגוסט 2023. באפריל 2024 הוא נכלל באלבום "כישוף".

## ניתוח מוזיקלי
השיר עוסק בימי נערותה של טלמון ברמת הגולן שבישראל. על הקושי שחוותה בהסתגלות למקום חדש, על גילויים ראשונים ועל הנחמה שמצאה בשירים ובמוזיקה של הזמרות האמריקאיות טרייסי צ'פמן וסוזן ווגה.

## וידאו קליפ
הווידאו קליפ של "מגדל המים" הקליפ צולם, בוים ונערך בידי בן פלחוב. הוא יצא לאור ביום יציאת השיר ומציג את הלהקה מבצעים אותו במהלך הופעה בפארק ז'בוטינסקי ב-15 ביולי 2023.

## קבלה
חוקר המוזיקה דודי פטימר מ"מעריב" כתב כי לשיר לחן יפהפה אשר משרת היטב את מילותיו. את הביצוע של הלהקה הוא תיאר כביצוע מלא כוונה, אמוציות וכנות. לעומתו, חוקר המוזיקה יוסי חרסונסקי כתב כי העצבות העטופה במנגינה יפה, אינה מבהירה דיו את עומק הצער, עד כי קשה להזדהות עימו. הוא תהה מה מהות החיבור אל ווגה וצ'פמן, להן טלמון שומרת את משאלות ליבה, ומדוע היא רחוקה מהן שנות אור.

אריאל פייגלין מ"ערוץ 7" כתב כי השיר מצליח לתאר מצבים מורכבים אישיים בפשטות נגישה, ועם זאת לא נטולת אמירה או ביקורת. על פי "כאן 11" השיר קיבל משמעות מחודשת לאחר טבח שבעה באוקטובר וסימן עבור רבים מקום של נחמה.

## מיקומי שיא
"מגדל המים" היה לשיר השמיני ברשימת השירים המושמעים ביותר בגלגלצ לשנת תשפ"ד.

### מצעדים שבועיים

## הערות שוליים

קטגוריה:שירי ג'יין בורדו
קטגוריה:שירים בעברית
ג'ק אלקוט

**ג'ק אלקוט** (באנגלית: **Jack Alcott**; נולד ב-15 במרץ 1999) הוא שחקן ודוגמן אמריקאי.

## קריירה
אלקוט הופיע במספר סרטים קצרים לפני שזכה בתפקיד הטלוויזיה הראשון שלו בתור זאק שבלייר הצעיר בסדרת הטלוויזיה Champaign ILL. בשנת 2020, הוא הופיע בתור דונלד רסלר הצעיר בפרק של הסדרה "הרשימה השחורה".

בשנת 2020 החל אלקוט לשחק בתור ג'ייסון בראון במיני סדרת הטלוויזיה ציפור אלוהים שבשמים. בשנת 2021 החל לשחק בתפקיד ראשי בסדרת הטלוויזיה "דקסטר: דם חדש". בפברואר 2023, שואוטיים הודיעה כי עונה שנייה, שבמרכזה דמותו של הריסון אותו משחק אלקוט, נמצאת בפיתוח.

## חיים אישיים
אלקוט גדל בפרנקלין, טנסי. הוא ניסה את מזלו בניו יורק אך חזר לטנסי כאשר מגפת הקורונה פרצה.

## קישורים חיצוניים

## הערות שוליים

קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1999
Gypsy (שיר של פליטווד מק)

"**Gypsy**" (בעברית: "**צוענייה**") הוא שיר של להקת הרוק הבריטית-אמריקאית פליטווד מק. השיר נכתב על ידי סטיבי ניקס בשביל אלבום סולו שתכננה להוציא, אך לבסוף הוא יצא ב-1982 באלבום Mirage ולאחר מכן גם כסינגל. בשיא הגיע השיר למקום ה-12 במצעד בילבורד הוט 100 למשך שלושה שבועות.

## השראה
השיר מספר על תחילת חייה הבוגרים של סטיבי ניקס, ועל געגועיה לחיים חסרי דאגות.  ניקס סיפרה כי השיר מאזכר לחייה לפני שהצטרפה ללהקה; היא ולינדזי בקינגהאם גרו יחד והיו שותפים מוזיקליים וגם בני זוג, אך הקשר הזוגי שלהם נגמר כשהם הצטרפו לפליטווד מק. 

מילות השיר מספרות על חזרה לעבר, ל"חדר עם קצת תחרה, ופרחים מנייר", וניקס סיפרה כי מדובר בחדר בו ישנה עם בקינגהאם – לא היה להם מספיק כסף לקנות מיטה ולכן הם ישנו על מזרן תחרה שהונח על הרצפה. ניקס העידה בנוסף שהיא הייתה מעבירה את מזרנהּ לרצפה בכל פעם שהרגישה שחיי הפרסום הגיעו אליה.

ניקס סיפרה שהשיר מדבר בנוסף גם על פטירתו של חברתה הטובה ביותר, רובין סניידר אנדרסון. סניידר וניקס התחברו כשהיו בנות 15, וכשניקס הגיעה לגדולה, סניידר נהייתה גם קלינאית התקשורת שלה וסייעה לה להתכונן להופעות. סניידר הודיעה לניקס על כך שחלתה בלוקמיה בלילה לפני שהוציאה את *Bella Donna*. סניידר נכנסה להריון וילדה לפני שמתה, וניקס והאלמן של סניידר החליטו להתחתן כדי לדאוג לילד שנולד. שלושה חודשים לאחר מכן השניים התגרשו לאחר שניקס "קיבלה סימן" מסניידר לעשות זאת. ניקס הקדישה את "Gypsy" לסניידר זמן קצר לפני שמתה.

## וידאו קליפ
הקליפ לשיר היה היקר ביותר אי פעם בזמן יציאתו. 

חברי הלהקה היו מסוכסכים באותה העת והדבר הקשה על צילום הקליפ. במאי הקליפ העיד שבזמן הבימוי הוא היה נקרא לצד פעמים רבות והיו מספרים לו על היחסים האישיים של חברי הלהקה וכיצד ניתן לסדר אותם כדי לא לפגוע באף אחד או לגרום לאי נוחות.

ניקס העידה שחווית צילום הקליפ הייתה מאוד לא נעימה בשבילה. היא נכנסה למכון גמילה מסמים זמן קצר לפני תחילת הצילומים ונאלצה לקחת ממנו חופשה כדי להשתתף בהם. במהלך הצילומים היא כמעט התמכרה שוב לקוקאין שסיפקו לה בחשאיות. בנוסף, העבודה עם בקינגהאם גרמה לה אי נוחות שכן השניים היו עדיין מסוכסכים.

## מיקומי שיא

## נתוני מכירות

## מבצעים
* סטיבי ניקס – שירה
* לינדזי בקינגהאם – גיטרות, קולות רקע
* כריסטין מקווי – פסנתר, אורגן המונד, קולות רקע
* ג'ון מקווי – גיטרה בס
* מיק פליטווד – תופים, כלי הקשה

## קישורים חיצוניים

## הערות שוליים

קטגוריה:שירי פליטווד מק
קטגוריה:שירים באנגלית
קטגוריה:שירים על מוות
קטגוריה:שירים על נוסטלגיה
קטגוריה:בלדות משנות ה-1980
קטגוריה:בלדות רוק
קטגוריה:סינגלים בהוצאת וורנר רקורדס
Psycho Holiday

"**Psycho Holiday**" הוא שיר של להקת ההבי מטאל האמריקאית פנטרה, שיצא לאור כסינגל השלישי והאחרון מתוך אלבומם Cowboys from Hell משנת 1990. זהו השיר השלישי באלבום.

## וידאו קליפ
בשנת 1991 הופק וידאו קליפ לשיר, שיצא ב-Cowboys from Hell: The Videos. מאוחר יותר הוא יצא מחדש ב-DVD 3 Vulgar Videos from Hell משנת 1999. הקליפ בוים על ידי פול רחמן.

## ביקורות
מלקולם דום ממגזין מטאל האמר החשיב את "Psycho Holiday" כאחד מעשרת שירי פנטרה הטובים ביותר, וכתב כי הלהקה הוכיחה שהיא יכולה להיות מלודית, מלוכלכת ופשוטה מבחינה מוזיקלית אך יצירתית. דום לוסון, גם הוא ממגזין מטאל האמר, דירג את השיר במקום ה-26 ברשימת השירים הטובים ביותר של פנטרה, וכינה אותו "קלאסיקה חסרת מעצורים".

כותב AllMusic אדוארדו ריבדביה החשיב את "Psycho Holiday" כאחד משלושת רגעי השיא מהאלבום.

## רשימת רצועות

## משתתפים
* פיל אנסלמו - שירה
* דיימבאג דארל - גיטרה
* רקס בראון - גיטרה בס
* ויני פול - תופים

## קישורים חיצוניים

## הערות שוליים

קטגוריה:שירי 1990
קטגוריה:סינגלים מ-1990
קטגוריה:שירי פנטרה
קטגוריה:שירים באנגלית
מצר פייר איילנד

[ממוזער|מצר פייר איילנד על רקע הסביבה הגאוגרפית הגדולה שמסביבו. המצר ממוקם בקצה השמאלי (מערבי) של המפה (רצוי להגדיל), היכן שמתקיימת חפיפה בין אי המחסום פָיֶיר, לאי המחסום ג'ונס ביץ', כשביניהם המוצא [האוקיינוס האטלנטי|לאוקיינוס האטלנטי, שהוא מצר פייר איילנד.]]

**מצר פָיֶיר איילנד** (באנגלית: **Fire Island Inlet**) הוא מצר בחוף הדרומי של לונג איילנד, ניו יורק. הוא מחבר את המפרץ הדרומי הגדול (Graet South Bay) עם האוקיינוס האטלנטי, ועובר בין פארק המדינה רוברט מוזס שבקצה המערבי של האי פָיֶיר בדרום, לבין אוק ביץ' ופארק המדינה קאפטרי, שבקצה המזרחי של האי ג'ונס ביץ' בצפון (ראו כל זאת במפה שמשמאל - מומלץ להגדיל). המצר נמצא ישירות מדרום לווסט איסליפ, העיירה הקרובה ביותר בחלק העיקרי של לונג איילנד.

היווצרות האי פָייר התפתחה במהלך השנים עקב תהליכים טבעיים, במיוחד סחיפה לאורך החוף.

המגדלור על פָיֶיר איילנד היה בפתח המפרץ כאשר נבנה בשנת 1825, אך נמצא כעת כ-8 קילומטרים מזרחית למבואה, זאת עקב תהליכי הצטברות הסחף והחול שבונים את המשך האי.

הצד הצפון-מערבי של פתח המצר מכונה "האגודל הכואב" (Sore Thumb - ראו במפה למטה, שצורתו כצורת אגודל - מתחת לכיתוב Parkway - מומלץ להגדיל המפה), והוא מחסום מעשה ידי אדם שנוצר כדי לנסות להילחם בשחיקה הנרחבת של החופים בתוך המפרץ.
שמאל|ממוזער|250px|מפת המצר שמבטאת את תהליכי הגידול וההשקעה של חופיו המפה משמאל מציגה היכן היה הקצה המערבי של האי פָיֶיר (Island) בשנת 1825 - עת הוקם המגדלור בקצהו, היכן עמד הקצה המתפתח בשנת 1900, והיכן הקצה היום, כשמשקעים חוליים ממשיכים לבנות את האי בקצהו המערבי (Accretionary Spits). המפה מציגה גם את כיוון הזרם האוקייני האורכי (באמצעות הכיתוב "Longshore Current Direction" המוצג מדרום לאי פָיֶיר), שהוא בכיוון הקצה המערבי של האי, שם הוא "שומט" את המשקעים הנוכחיים שבונים את המשכו המערבי של האי. במקביל, במקומות אחרים בתוך המפרץ, מתקיימת שחיקה של החופים, כמו ב"אגודל הכואב". המצר וערמות החול המלאכותיות שהושקעו במצרים, נתפסו כאחראים לאובדן של 8–10 מיליון מטרים מעוקבים של חול בפָיֶיר איילנד, המייצגים אובדן של כ- 30 מ' של חוף בתוך המפרץ, ועומק של 3 - 5 מ' לאורך כל 51 הקילומטרים של אזור החוף (הפנימי, להבדיל מהחוף הפונה לאוקיינוס) של פָיֶיר איילנד.

## ראו גם
* גאוגרפיה של מצרים ומפרצים באזור לונג איילנד רבתי

## ביאורים

## הערות שוליים

קטגוריה:לונג איילנד
קטגוריה:ניו יורק: גאוגרפיה
סילי (בלגיה)

**סילי** (בוולונית: **Chili**) הוא יישוב במחוז ולוניה שבבלגיה.

נכון ל־1 בינואר 2006, מנתה סילי אוכלוסייה כוללת של 7,995 איש.

השטח הכולל של היישוב הוא 67.68 קמ"ר (26.13 מייל רבוע) המקנה צפיפות אוכלוסין של 118 תושבים לקמ"ר.

היישוב מחולק למספר מחוזות. ליישוב מועצה המתכנסת מדי חודש לדון בתפעול השוטף של היישוב. נכון לשנת 2024 בראש המועצה עומד ג'ו דוונין. נכון לשנת 2024 יש ביישוב 6 בתי ספר ברשת החינוך הבסיסי (משפחתון ויסודי).

סילי מצהירה על עצמה כדוגלת בערכים של "מזון איטי". סילי היא עיר תאומה של העיר האיטלקית סן מיניאטו.

שמה של העיירה נובע מהנחל שלה, הנקרא Sille (צרפתית) או Zulle (הולנדית). עם זאת, משמעות שמה באנגלית, "טיפשי", גרם להימצאותה ברשימות אינטרנט שונות על מקומות עם שמות משעשעים. העיירה נמצאת במרכז הסיפור המכונן של הדת הפרודית "sillyism", ובה הקומיקאי מקס פוש  חווה לכאורה התגלות.

## קישורים חיצוניים
* 

* אתר עיריית סילי

## הערות שוליים

קטגוריה:קצרמר בלגיה
קטגוריה:בלגיה: יישובים
קטגוריה:דתות פרודיות
ויקטור פסולקו

**ויקטור ואסילייביץ' פסולקו** (ברוסית: **Ви́ктор Васи́льевич Пасу́лько**; נולד ב-1 בינואר 1961) הוא כדורגלן עבר סובייטי-אוקראיני, ששיחק בעמדת הקשר. לאחר פרשה ממשחק פעיל הפך למאמן.

## ביוגרפיה
ויקטור פסולקו נולד בעיירה אילניציה שבזקרפטיה (אז בתחומי ברית המועצות וכיום באוקראינה). התחנך בבית ספר לכדורגל באירשבה. בשנת 1978 צורף לסגל של קבוצת הוברלה אוז'הורוד. בשנת 1982 עבר לקבוצת צ'רנומורץ אודסה מהליגה הבכירה בברית המועצות. בשנת 1986 עבר לספרטק מוסקבה, שם שיחק במשך 4 עונות, וזכה עם הקבוצה פעמיים באליפות ברית המועצות. בשנת 1988 זומן לנבחרת ברית המועצות. ב־20 בפברואר 1988 שיחק את משחקו הראשון במדי הנבחרת - משחק ידידות נגד נבחרת . פסולקו נכלל בסגל הנבחרת לקראת טורניר יורו 1988. לקח חלק בשני משחקים במהלך הטורניר - משחק נגד  בשלב הבתים, בו הבקיע שער, ובמשחק הגמר נגד . לאחר הטורניר לא זומן יותר לנבחרת.

בשנת 1990 עזב פסולקו את ברית המועצות ונסע לגרמניה להיבחן בקבוצת קרלסרוהה, אך מאמנה לא התרשם מיכולתו והוא לא הוחתם בקבוצה. בעת שהייתו בגרמניה קיבל פסולקו הצעה מקבוצת פורטונה קלן ששיחקה בבונדסליגה השנייה. הוא חתם על חוזה ל-3.5 שנים והקבוצה שילמה לספרטק מוסקבה חצי מיליון מארק גרמני תמורת כרטיס השחקן שלו. בשנת 1993 עבר פסולקו לקבוצה אחרת מהבונדסליגה השנייה - איינטרכט בראונשווייג. הוא שיחק בה במשך 3 עונות, ובתום העונה השלישית ירדה הקבוצה ליגה ונאלצה לסיים את ההתקשרות עם פסולקו מסיבות כלכליות.

ויקטור פסולקו נשאר בגרמניה. הוא עבד כמאמן-שחקן בקבוצות מהליגה החמישית בגרמניה. בשנת 2002, קיבל במפתיע הזמנה לאמן את נבחרת מולדובה. הוא אימן את הנבחרת במשך שלוש שנים, ולא הגיע איתה להישגים כלשהם. בשנת 2006, במשך כמה חודשים, אימן את חזר לנצ'ראן מהליגה האזרית. לאחר מכן שב לגרמניה וחזר לאמן קבוצה מהליגה החמישית. בשנת 2008 אימן קבוצת שורטאן מדרום אוזבקיסטן. בשנת 2010 עבר לקזחסטן - הוא אימן תחילה את קבוצת אטיראו ולאחר מכן את אורדבסי שימקנט. בשנת 2011 הוביל את אורדבסי לזכייה בגביע קזחסטן, ובשנת 2014 עזב את הקבוצה.

הוא עבר לאיטליה, שם במשך כמה חודשים אימן את קבוצת אורלנדינה מהסרייה ד' (הליגה החמישית בחשיבותה באיטליה). אך נאלץ לעזוב אותה לאחר שהמועדון נקלע לבעיות פיננסיות. בהמשך אימן קבוצת רודנז' 91 מלוקסמבורג. בשנת 2017 נסע שוב לקזחסטן, כדי לאמן את קבוצת אוקז'טפס. הוא פוטר מתפקידו כעבור ארבעה חודשים, מאחר שקבוצתו ירדה למקום האחרון בליגה.

## תארים
### כשחקן
* מקום שני באליפות אירופה – 1988
* אליפות ליגת העל הסובייטית – 1987, 1989

### כמאמן
* גביע קזחסטן - 2011
* הסופר קאפ הקזחי - 2012

## קישורים חיצוניים

קטגוריה:כדורגלנים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:מוסקבה: כדורגלנים
קטגוריה:כדורגלני הוברלה אוז'הורוד
קטגוריה:כדורגלני צ'רנומורץ אודסה
קטגוריה:כדורגלני בוקובינה
קטגוריה:כדורגלני ספרטק מוסקבה
קטגוריה:כדורגלני פורטונה קלן
קטגוריה:כדורגלני איינטרכט בראונשווייג
קטגוריה:מאמני כדורגל אוקראינים
קטגוריה:כדורגלני נבחרת ברית המועצות
קטגוריה:מהגרים מברית המועצות לגרמניה
קטגוריה:כדורגלני יורו 1988
קטגוריה:סובייטים שנולדו ב-1961
עונת 2012/2013 בליגת המשנה ההולנדית

**עונת 2012/2013 בליגת המשנה ההולנדית** הייתה העונה ה-57 של ליגת המשנה ההולנדית, שהיא הליגה ההולנדית השנייה.
בסיום עונה זו, קמבור וגו אהד איגלס העפילו לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה בתחילה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ואקסלסיור רוטרדם, אך לאחר הדחת פיינדאם אפלדורן נותרו 16 קבוצות ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצה במקום ה-1 וזוכת הפלייאוף זכו בכרטיס לליגה הראשונה.

## טבלת הליגה

### פלייאוף העלייה

## קישורים חיצוניים
* 

קטגוריה:עונות בליגת המשנה ההולנדית
קטגוריה:תחרויות כדורגל ב-2012
קטגוריה:תחרויות כדורגל ב-2013
קטגוריה:2012 באירופה
קטגוריה:2013 באירופה
ועידת פנמה

ממוזער| מפה ראשונית של אזור הביטחון הימי שנוצרה על ידי הצהרת פנמה, מבוססת על קווים ישרים בין נקודות כ-300 מייל ימי מהחוף.
**ועידת פנמה** הייתה פגישה של שרי החוץ של כל המדינות הריבוניות ביבשת אמריקה מ-23 בספטמבר עד 3 באוקטובר 1939, זמן קצר לאחר תחילת מלחמת העולם השנייה. מטרת הוועידה הייתה לקבוע מדיניות משותפת לכל העמים הללו באשר למלחמה.

בוועידה נכחו המדינות הבאות: ארצות הברית, מקסיקו, גואטמלה, הונדורס, אל סלבדור, ניקרגואה, קוסטה ריקה, פנמה, קובה, האיטי, הרפובליקה הדומיניקנית, ונצואלה, קולומביה, אקוודור, פרו, ברזיל, פרגוואי, בוליביה, צ'ילה , ארגנטינה ואורוגוואי.

קנדה לא השתתפה בוועידה מכיוון שהמדינה נחשבה לחלק מהאימפריה הבריטית אשר כבר לקחה חלק במלחמה. כל המדינות שהשתתפו בוועידה היו נייטרליות בזמן השתתפותן.

הוועידה התקיימה בפנמה סיטי, עיר הבירה של פנמה.

## רקע
נשיא ארצות הברית באותן השנים, פרנקלין דלאנו רוזוולט ביקש להשתמש ב"מדיניות השכן הטוב" ולא להתערב בעניינים הפנימיים של מדינות אמריקה הלטינית. אבל כשהוא ראה שמדינות היבשת עלולות לפנות לפשיזם, הוא פעל לאיחוד האזור נגד השפעה פשיסטית. הוא קרא לוועידות, בעיקר הוועידה הבין-אמריקאית לשמירת השלום ב-1936 וועידת פרו ב-1938. למרות התנגדות צ'ילה וארגנטינה, ועידת פרו הסכימה באופן לא רשמי על הצהרת לימה, שקבעה כי כל מדינה ביבשת אמריקה אשר רואה איום המאיים על אמריקה הלטינית יכולה לקרוא לוועידת שרי חוץ.

זמן קצר לאחר תחילת מלחמת העולם השנייה באירופה, רוזוולט קרא לכנס בפנמה.

## מהלך הוועידה
המשתתפים בוועידה התחלקו לשלוש ועדות כדי לדון בנייטרליות, בשמירת השלום באזור ובשיתוף פעולה כלכלי. בתום הדיונים של שלושת הוועדות, פרסמה הוועידה את הצהרת פנמה את המוסכמות שיצאו מהוועידה, המוסכמות הן:
* הדרת צוללות של המדינות הלוחמות במלחמת העולם השנייה מנמלים ביבשת אמריקה.
* הפסקת פעילות מחתרתית של ממשלות אירופה בתוך מדינות אמריקה הלטינית.
* הקמת אזור הביטחון הפאן-אמריקאי במים בטווח של  משני צדי יבשת אמריקה (באוקיינוס האטלנטי ובאוקיינוס השקט).
* איסור על פעילות ימית לוחמת באזור.
* נהלים מסודרים לכליאת ספינות לחימה ואנשי הצוות של ספינות אלו.

## לקריאה נוספת

## קישורים חיצוניים
* נייטרליות (הצהרת פנמה), 3 באוקטובר 1939
## הערות שוליים

קטגוריה:האיטי: יחסי חוץ
קטגוריה:בוליביה: יחסי חוץ
קטגוריה:גואטמלה: יחסי חוץ
קטגוריה:ארגנטינה: יחסי חוץ
קטגוריה:ונצואלה: יחסי חוץ
קטגוריה:אורוגוואי: יחסי חוץ
קטגוריה:קוסטה ריקה: יחסי חוץ
קטגוריה:אקוודור: יחסי חוץ
קטגוריה:ברזיל: יחסי חוץ
קטגוריה:פנמה: יחסי חוץ
קטגוריה:קולומביה: יחסי חוץ
קטגוריה:צ'ילה: יחסי חוץ
קטגוריה:הרפובליקה הדומיניקנית: יחסי חוץ
קטגוריה:פרגוואי: יחסי חוץ
קטגוריה:פרו: יחסי חוץ
קטגוריה:קובה: יחסי חוץ
קטגוריה:ניקרגואה: יחסי חוץ
קטגוריה:הונדורס: יחסי חוץ
קטגוריה:אל סלוודור: יחסי חוץ
קטגוריה:מקסיקו: יחסי חוץ
קטגוריה:ועידות במלחמת העולם השנייה
קטגוריה:מלחמת העולם השנייה: 1939
המכון לחינוך מיוחד של ניו יורק

**המכון לחינוך מיוחד של ניו יורק** (באנגלית: **New York Institute for Special Education**) הוא בית ספר פרטי ללא כוונת רווח בעיר ניו יורק. בית הספר נוסד בשנת 1831 כבית ספר לילדים עיוורים על ידי סמואל ווד,  ו. בית הספר נקרא במקור **המכון לחינוך עיוורים של ניו יורק**. הוא שכן ברחוב 34 וב במנהטן.

בשנת 1986 שונה שם בית הספר ל**מכון לחינוך מיוחד של ניו יורק**, כדי לשקף את ההתמקדות המורחבת שלו במתן תוכניות לילדים עם לקויות למידה וכן לעיוורים.

## הערות שוליים

קטגוריה:ניו יורק: חינוך
מצר מוריצ'ס

**מצר מוריצ'ס** (באנגלית: **Moriches Inlet**) הוא מצר המחבר בין מפרץ מוריצ'ס (Moriches Bay) לאוקיינוס האטלנטי, במחוז סאפוק, ניו יורק. השם Moriches מגיע ממריצ'ס - שם של אינדיאני שהחזיק בקרקע על Moriches Neck .

המצר מהווה את הגבול המזרחי של האי פָיֶיר ואת הגבול המערבי של האי ווסט המפטון - אי מחסום עליו שוכנת השכונה ווסט המפטון דיונס בעיר סאות'המפטון (ניו יורק).

המצר היה קיים באי פָיֶיר איילנד עד שנסגר בתהליכי סדימנטציה טבעיים במהלך המאה ה-19. המצר שפיצל את ווסט המפטון מפָיֶיר איילנד עבר ב-1931 הרחבה משמעותית על ידי סופת נור'איסטר.

בין 1933 ל-1938 מצר מוריצ'ס התרחב לרוחב של 1,200 מ', והעמיק עם חול שהושקע במפרץ ובאוקיינוס. ההתרחבות שככה ב-1938 כאשר ההוריקן הגדול בשנה זו פתח את מצר שינקוק מזרחה יותר, בין מפרץ שינקוק והאוקיינוס.

בניסיון לייצב את ההידרדרות של אי המחסום, הרשויות המקומיות הערימו בין השנים 1952 ו-1953 ערמות חול על המצר. חיל ההנדסה של צבא ארצות הברית השתלט על תחזוקת המצרים והמזחים בשנות ה-80. הצבא, בתורו, נתקל במחלוקת עם הטענות שהגבעות והמזחים חוסמים את הסחף הטבעי של החוף הארוך, ממזרח למערב, שמילא מחדש את החול. המצר והגבעות נתפסו כאחראים לאובדן של 8–10 מיליון מטרים מעוקבים של חול בפָיֶיר איילנד, המייצגים אובדן של כ-30 מ' של חוף, ועומק של 3 - 5 מ' לאורך כל 51 הקילומטרים של אזור החוף של פייר איילנד.

המצר היה נתיב הגישה הראשוני למים עבור ספינות שחשו למקום לאחר ההתרסקות של טיסת TWA 800 ב-17 ביולי 1996, שהתפרקה בטיסה והתרסקה באוקיינוס כ-13 ק"מ מהמצר. לאורך הלילה שבין ה-17 ל-18 ביולי, סירות שנשאו שרידי אדם ופסולת מטוסים עברו מאזור ההתרסקות דרך מפרץ מוריצ'ס לתחנת משמר החופים של מוריצ'ס מזרח, לפני שתנועת כלי השיט הללו הועברה ב-18 ביולי למפרץ שינקוק (Shinnecock Bay), המרוחק 29 ק"מ מצפון-מזרח לאזור ההתרסקות, זאת בשל המים הרחבים והרגועים יותר של מפרץ שינקוק.
## ראו גם
* גאוגרפיה של מצרים ומפרצים באזור לונג איילנד רבתי

## ביאורים

## הערות שוליים

קטגוריה:לונג איילנד
קטגוריה:ניו יורק: גאוגרפיה
בגרטיונובסק

**בגרטיונובסק** (ברוסית: **Багратионовск**, עד שנת 1946 נקראה בשמה הגרמני "פרויסיש אילאו" **Preußisch Eylau**, בפולנית: **Pruska Iława**, בליטאית: **Prūsų Ylava**) היא עיר במובלעת הרוסית קלינינגרד, שמשמשת כמרכז המנהלי של ראיון בגרטיונובסקי. העיר שוכנת בחלק הדרומי של המובלעת, ליד הגבול עם פולין. בפאתי העיר נמצאת נקודת מעבר גבול בין רוסיה לפולין.

## היסטוריה
בשנת 1325 הוקם במקום מבצר על ידי אנשי המסדר הטווטוני. כעבור כעשר שנים הוקם ליד המבצר כפר. במאה ה-15 המבצר החליף ידיים כמה פעמים. בשנת 1525, בעקבות מהפכה פרוטסטנטית, עבר המבצר לשליטת דוכסות פרוסיה. בשנת 1585 קיבלה פרויסיש אילאו זכויות של עיר. בשנים 1709 - 1711 מתו רבים מתושבי העיר במגפת דבר הבלוטות. בשנת 1758, במהלך מלחמת שבע השנים נכבשה פרוסיש אילאו על ידי צבא האימפריה הרוסית. הכיבוש הרוסי נמשך עד ל־1762. בפברואר 1807 נערך ליד העיר קרב אילאו, בין צבאו של נפוליאון לבין הכוח המאוחד של הצבא הרוסי והצבא הפרוסי. נפוליאון השתמש במבנה של בית המשפט של פרוסיש אילאו כמפקדה שלו.

בשנת 1819 הפכה העיר למרכז מנהלי. בשנת 1866 נבנתה בעיר תחנת רכבת וקו רכב חיבר בין לבין ערים אחרות בפרוסיה. בעיר נפתחה מכללה להכשרת מורים. במהלך מלחמת העולם הראשונה נכבשה העיר על ידי הצבא הרוסי ב־27 באוגוסט 1914, אך כבר ב-3 בספטמבר נסוג הצבא הרוסי מן העיר. בתקופת השלטון הנאצי הוקם בעיר בסיס הדרכה של ורמאכט להכשרת חיילים ליחידות תותחנים. בשנת 1939 התגוררו בעיר כ־7.5 אלף תושבים. לאחר פרוץ מלחמת העולם השנייה הוקם בקרבת העיר מחנה שבויים (שטאלאג 1A ). במחנה הוחזקו שבויים פולנים, בלגים וצרפתים. החל מיוני 1941 המחנה התחיל לקלוט גם את שבויים מהצבא האדום. פרויסיש אילאו נכבשה בידי הצבא האדום ב-10 בפברואר 1945. ביוני 1945 הועברה העיר לידי פולין, אך כעבור כמה חודשים היא עברה לידי ברית המועצות. בתום המלחמה גורשה כל האוכלוסייה הגרמנית ממנה ובמקומה הגיעו מתיישבים מכל רחבי ברית המועצות. ב-1946 הוחלף שמה בגרטיונובסק, על שמו של גנרל רוסי פיוטר בגרטיון (שהיה אחד ממפקדי הצבא הרוסי בקרב אילאו).
## אוכלוסייה
אוכלוסיית בגרטיונובסק מנתה כ־4400 איש בשנת 1959, בשנת 1989 התגוררו בה כמעט 6,700 תושבים. מהתפרקות ברית המועצות ועד היום (2023) אוכלוסיית העיר נשארה פחות או יותר ללא שינוי - היא נעה בתחום בין 6 ל 7 אלף תושבים.

לפי מרשם האוכלוסין שנערך בשנת 2020 הזדהו 89% מתושבי העיר כרוסים, 1.7% - אוקראינים, 1.2% - בלארוסים ו1% - ארמנים. (יש לציין כי כ-5.2% מתושבי העיר סירבו לרשום את הלאום שלהם בטפסי הרמשם).
## ערים תאומות
לניימן שלוש ערים תאומות:
* 
* 
* 
* 

## קישורים חיצוניים

* 
* מידע כללי על העיר
## הערות שוליים

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-14
פיט אסטודילו

**פדרו אסטודילו** (באנגלית: **Pete Astudillo**; נולד ב-1 בדצמבר 1963), הידוע בשם **פיט אסטודילו**, הוא זמר-יוצר, מפיק מוזיקלי ורקדן אמריקאי. הוא מכונה בתור "בייביפייס הלטיני" על ידי הדיילי ג'ורנל, ונחשב לעמוד תווך מאחורי המוזיקה של סלינה, שכן הוא שיתף פעולה או כתב יחד עם מוזיקאים נוספים את שיריה. הוא כתב או שיתף פעולה בכמה משירי המוזיקה הפופולריים ביותר של הטחאנו בשנות ה-90 ונכנס להיכל התהילה של הטחאנו רוטס בשנת 2019. השפעתו על סצנת המוזיקה הלטינית של ארצות הברית טמונה בתפקידו כמוזיקאי לפי בילבורד.

לאחר התיכון, הוא למד חינוך מוזיקלי, והקים את לוס באד בויז עם ג'ו אוג'דה. הם התגלו על ידי תקליטן מקומי, והצטרפו לסלינה ולוס דינוס, והתאקלמו שם בדצמבר 1988. התוספת של אסטודילו כללה שירה עם סלינה ולקיחת תפקידים שונים בתוך הדינמיקה של הלהקה. תרומתו של אסטודילו לכתיבת שירים עבור הלהקה החלה עם "" (1989), שנכתב בשיתוף עם המפיק-יוצר של הקבוצה א.ב. קינטנייה, מה שהוביל את סלינה ולוס דינוס לחקור את ז'אנר הקומביה. הלחנים שלו ל- (1990) תרמו להצלחתו המסחרית; זהו אחד מהאלבומים הלטיניים המצליחים ביותר שיצאו. *Ven Conmigo* נבחר על ידי ספריית הקונגרס לשימור ברישום הלאומי להקלטות של ארצות הברית בשל היותו "משמעותי מבחינה תרבותית, היסטורית או אסתטית" בשנת 2021. בתמיכת לוס דינוס וחתום בחברת קיו-פרודקשנס, הוציא אסטודילו את אלבום הסולו הראשון שלו, *Entregate a Mi*, בינואר 1992.

## קישורים חיצוניים

## הערות שוליים

קטגוריה:זמרי פופ אמריקאים
קטגוריה:רקדנים אמריקאים
קטגוריה:נדבנים אמריקאים
קטגוריה:אמני קפיטול רקורדס
קטגוריה:אמריקאים ממוצא מקסיקני
קטגוריה:דוברים
קטגוריה:יזמים אמריקאים
קטגוריה:זמרים-יוצרים אמריקאים
קטגוריה:מפיקים מוזיקליים אמריקאים
קטגוריה:מוזיקאים אמריקאים
קטגוריה:חברי סלינה ולוס דינוס
קטגוריה:אמריקאים שנולדו ב-1963
ריקי ולה

**ריקרדו ולה** (באנגלית: **Ricky Vela**) הוא מוזיקאי ופזמונאי אמריקאי שהיה הקלידן של להקת סלינה ולוס דינוס בין השנים 1984 ל-1995.

## יצירות
ולה כתב או היה שותף לכתיבת השירים הבאים שדרוגו במצעדי הבילבורד ומצעדים נוספים ברחבי העולם.

## קישורים חיצוניים

## הערות שוליים

קטגוריה:אמריקאים ממוצא מקסיקני
קטגוריה:קלידנים
קטגוריה:מוזיקאים אמריקאים
קטגוריה:פזמונאים אמריקאים
קטגוריה:חברי סלינה ולוס דינוס
תיבת הטעמים

**תיבת הטעמים** (באנגלית: **Ark of Taste**) הוא פרויקט בין-לאומי שנועד לשמר חומרי גלם, מאכלים ומסורות קולינריות נכחדות. נתונים אלה נשמרים בקטלוג ייחודי. הפרויקט החל בשנת 1996 ומתוחזק על ידי עמותת המזון האיטי העולמית, ונועד לתעד את המאכלים המסורתיים וההיסטוריה שלהם.

שם הפרויקט הוא משחק מילים הדומה לתיבת נח.

כל אחד מהמאכלים בקטלוג הוא ייחודי בטעמו ואופייני לאזור אקולוגי מובהק. שאיפת העמותה היא לשמר את המאכלים על ידי עידוד אקטיבי של גידולם לצריכה. ברשימה כלולים מזונות נדירים "הקשורים מבחינה תרבותית או היסטורית לאזור ספציפי, ליישוב, למוצא אתני או למנהגי ייצור מסורתיים".

ועדה של העמותה מחליטה אילו מאכלים עומדים בקריטריונים אלו. בקטלוג יש מעל ל-5,000 מאכלים מ-130 מדינות. הרשימה כוללת חומרי גלם ומאכלים מסורתיים, וכן זני ירק ופרי ומספר רב של גזעי בעלי חיים, בעיקר בקר, תרנגולים וכבשים, מתוך כוונה לשמר מגוון ביולוגי של זנים אלה. לכל מאכל בקטלוג מצורפת רשימת משאבים עבור המעוניינים לגדל או לקנות אותם.

בין המאכלים בקטלוג מהמטבח האיטלקי נמנים גבינת אסיאגו, תפוז ברגמוט, גבינת מוצרלה עטופה בעלי הדס המיוצרת באזור קמפניה, גבינת מון סני, גבינת רבלושון, גבינת רוביולה, גבינת סטראקינו, מי ורדים מליגוריה ולימון מסורנטו.

בין המאכלים בקטלוג מהמטבח האמריקאי נמנים פקאן לא מתורבת, גבינת מונטריי ג'ק יבשה מקליפורניה, זנים עתיקים של אבוקדו, פאו פאו, ביזון המישורים וצנובר של אורן חד-מחטי מנבדה.

בין המאכלים בקטלוג ברשימת המאכלים משאר מדינות העולם נמנים גבינת חלומי מקפריסין, נקניק מחזיר מנגליצה הונגרי, שמן ארגן ממרוקו, גבינת סרה דה אסטרלה מפורטוגל, גבינת ברינדזה מסלובקיה, משקה פרי מבריטניה ותירס כחול מארגנטינה.

בקטלוג נמנים שני מאכלים מהמטבח הישראלי: אהל הגבישים ומצה שמורה מירושלים.

## קישורים חיצוניים
* 

## הערות שוליים

קטגוריה:מזון
קטגוריה:תזונה בת קיימא
קטגוריה:שמירת טבע
האגודה ללימודי יהדות

**האגודה ללימודי יהדות** (באנגלית: **AJS – Association for Jewish Studies**) היא אגודה מדעית אמריקאית העוסקת בקידום וטיפוח התחום האקדמי של לימודי יהדות, כמו גם לתרום להבנה טובה יותר של תחום מדעי היהדות בקרב הציבור שמחוץ לעולם האקדמי.

## היסטוריה
האגודה ללימודי יהדות הוקמה בשנת 1968 על ידי קבוצה קטנה של חוקרים באוניברסיטת ברנדייס אשר ביקשו להקים פורום רחב חוקרים שבו אפשר יהיה לדון בהיבטים שונים של מחקר והוראה של התחום המתפתח באותן שנים של לימודי יהדות. האגודה קיימה את הכנס השנתי הראשון שלה באותה שנה באוניברסיטת ברנדייס

בשנת 1976 החלה האגודה לפרסם כתב עת אקדמי - the AJS Review  - המתפרסם פעמיים בשנה, ובשנת 1986 הוקם באגודה פורום לקידום לימודי נשים בתוך תחום לימודי היהדות.

בשנת 2018 ציינה האגודה את שנת היובל שלה ונכון לאותה שנה היה מספר החברים באגודה כ-2000, כמחציתם נשים וכמחציתם גברים. חברי האגודה מגיעים מ-26 מדינות שונות.

בשנים האחרונות נתונה האגודה לביקורת (כולל מחלק ממייסדיה) על כך שהפכה לפוליטית ועל כך שהיא מקדמת סדר יום שמאלני-פרוגרסיבי.

נכון לשנת 2024 נשיאת האגודה היא פרופסור לורה ליבמן.
## קישורים חיצוניים
* 

קטגוריה:אגודות מדעיות
קטגוריה:ארגוני חינוך
שוקולד סושאר

ממוזער|"המפעל האדום" הישן של סייר
**שוקולד סושאר** (**Chocolat Suchard** - מבוטא: ״סוּשאר״) היה מפעל שוקולד שווייצרי שהוקם בסייר (שכונה של נשאטל) על ידי פיליפ סושאר ב-1826. זה היה אחד ממפעלי השוקולד העתיקים ביותר בשווייץ.

## היסטוריה
ממוזער|פרסומת מראשית המאה ה-20
ממוזער|היסטוריה של המותגים

מפעל השוקולד של סושאר הוקם בזכות בנו פיליפ (1834–1883), ולאחריו - חתנו קרל ראס (1838–1925), שניהל את חברת השוקולד מ-1884 עד 1924. לאחר מותו של פיליפ ב-1884 בנשאטל, בתו, יוג'יני סושאר ובעלה קרל ראס-סושאר, השתלטו על תפעול המפעל. קרל ראס-סושאר פתח את המפעל הראשון של סושאר בחו"ל בשנת 1880, בלורך (Lörrach), גרמניה.

מפעל סושאר השתמש בכוח הידרו של הנהר הסמוך להפעלת הטחנות. טחנה המורכבת מלוח גרניט מחומם ומספר גלילי גרניט הנעים קדימה ואחורה שימשו לייצור שוקולד. פיתוח זה, הקרוי ״מלנגר״, משמש עד היום בתעשיית השוקולד לטחינת משחת קקאו. כתוצאה מכך, השוקולד הפך לזול יותר. לפני שפתח את המפעל שלו הבין סושאר שטבליה קטנה שנמכרת בבית מרקחת שווה שכר של שלושה ימים.

עם זאת, שוקולד עדיין היה מוצר יקר, ולכן הגביל את מספר הלקוחות הפוטנציאליים. סושאר נאבק כלכלית בתחילת הקריירה שלו כשוקולטייר. הצלחתו הגיעה בשנת 1842, עם הזמנה גדולה מפרדריק ויליאם הרביעי, מלך פרוסיה, שהיה גם הנסיך של נשאטל. זה עורר פריחה, ועד מהרה זכו השוקולדים שלו בפרסים בתערוכה הגדולה של לונדון של 1851 ובתערוכה האוניברסלית של פריז של 1855. עד סוף המאה ה-19 הפך סושאר ליצרן השוקולד הגדול ביותר.

בשנת 1896, בהשראת הצלחתו של דניאל פיטר, יצר קרל ראס-סושאר חפיסת שוקולד חלב ראשונה. בשנת 1901 מיכנה החברה את ייצורו והשיקה את מותג השוקולד מילקה (Milka) עבור השוק השווייצרי. קארל ראס-סושאר שילב אריזה סגולה יוצאת דופן עם פרה סימנטל המסמלת את השימוש שלהם בחלב.

לאחר שהפכה לחברה בע"מ ב-1905 הפכה סושאר לחברת אחזקות ב-1930, דבר שסימן את סוף העסק המשפחתי לאחר שווילי ראס מכר את מניותיו. סושאר המשיכה בפיתוחה בחו"ל וכן באתר סייר (30 ק"ג שוקולד ליום ב-1826, 60 טון ב-1924; 100 עובדים ב-1875, 920 בסוף שנות ה-60) וגיוונה את מוצריה עם מותגים שונים כמו סושאר אקספרס (משקה שוקולד) וסוגוס (סוכריות פירות).

## מיזוגים
ב-1970 התמזגה סושאר עם טובלר והפכה לאינטרפוד. בשנת 1982, אינטרפוד נרכשה על ידי קלאוס יוהאן ג'ייקובס, והפכה לחלק מחברת ג'ייקובס סושאר. ב-1987 רכשה חברת סושאר 66% ממניות חברת השוקולד קוט ד'אור . ב-1990 הודיע פיליפ מוריס, גם הוא בנושאטל, שהם יקנו את ג'ייקובס סושאר. בשנת 1993, פיליפ מוריס שילב את Kraft General Foods Europe ו-Jacobs Suchard AG, ושינה את שמה ל־Kraft Jacobs Suchard. לאחר מכן אוחדה Chocolat Suchard עם רכישה אחרת של פיליפ מוריס, Terry's of York מאוחר יותר ב-1993 כדי ליצור את חברת הבת של Terry's Suchard. היא הוציאה את מותגי השוקולד והממתקים שלה בתור Mondelez International החל משנת 2012.

מפעל סושאר בעמק סייר אינו משמש עוד לייצור. מונדלז העביר את הייצור למפעל טובלרון בברן בשנות ה-90. בשנת 2015 פתחה מונדלז קו ייצור חדש לשוקולדים של מילקה וסושאר במפעלה בבלודנץ, אוסטריה.

המותג Chocolat Suchard נמכר על ידי מונדלז, יחד עם Terry's וחמישה מפעלים לחברת ההשקעות Eurazeo שהקימה את הקונדיטור הצרפתי Carambar & Co ב-2016.

## קישורים חיצוניים
* 

## הערות שוליים

קטגוריה:שווייץ: תעשייה
קטגוריה:חברות שוקולד
קטגוריה:נשאטל (קנטון)
א.ב. קינטנייה

**אברהם אייזיק קינטנייה השלישי** (בספרדית: **Abraham Isaac Quintanilla III**; נולד ב-13 בדצמבר 1963) הידוע באופן מקצועי בשם **א.ב. קינטנייה השלישי** או **א.ב. קינטנייה**, הוא מפיק מוזיקלי, פזמונאי ומוזיקאי אמריקאי. הוא מכונה בתור "מלך הקומביה" בשל השפעתו, בפרט על מוזיקת הקומביה; הוא אחיה הבכור של הזמרת סלינה, הידועה בשם "מלכת מוזיקת הטחאנו". לאחר שהפיק וכתב רבים משיריה, הוא ייסד את הלהקות קומביה קינגס וקומביה אול סטארז. במהלך הקריירה שלו, יצר עשרות להיטים שזכו להצלחה בין-לאומית.

יחד עם סלינה, אחותו הנוספת סוזט ואביו אברהם, הוא הפך לחבר בלוס דינוס בשנת 1980. כחבר בלוס דינוס, א.ב. ניגן בגיטרה בס, הפיק וכתב שירים לסלינה שהפכו לסינגלים מצליחים כמו "Como la Flor", "" ו-"No Me Queda Más". לאחר מותה של סלינה, הוא ייסד את הלהקות קומביה קינגס וקומביה אול סטארז.

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:בסיסטים אמריקאים
קטגוריה:גיטריסטים אמריקאים
קטגוריה:מוזיקאים אמריקאים
קטגוריה:זוכי פרס גראמי הלטיני
קטגוריה:מפיקים מוזיקליים אמריקאים
קטגוריה:אמני יוניברסל מיוזיק לטין אנטרטיינמנט
קטגוריה:פזמונאים אמריקאים
קטגוריה:חברי סלינה ולוס דינוס
קטגוריה:אמריקאים שנולדו ב-1963
צימאון יתר

**צימאון יתר** (ידוע גם בשם **פולידיפסיה**) הוא מצב של צמא או שתייה מוגברת יתר על המידה. מקור המונח מגיע מהמילים ביוונית "פולוס" שפירושה "מאוד" ו"דיפסה" שפירושה "צימאון". צימאון יתר הוא תסמין שאינו ספציפי בכמה מצבים רפואיים. תסמין זה נצפה גם בטבע בקרב ציפורים.

## גורמים
### סוכרת
צימאון יתר יכול לאפיין לעיתים את השלב הראשוני של סוכרת. הוא נצפה במיוחד במקרים בהם הסוכרת לא בשליטה, לפעמים בשל היענות נמוכה מצד החולה לטיפול התרופתי.

### מצבים אחרים
סיבות נוספות לצימאון מוגבר כוללות שינוי באוסמולליות של נוזלי הגוף החוץ-תאיים, היפוקלמיה, ירידה בנפח הדם (כמו שמתרחש במהלך דימום מאסיבי) ומצבים נוספים היוצרים מחסור במים. לרוב מדובר בתוצאה של דיורזה אוסמוטית.

צימאון מוגבר הוא גם תסמין של הרעלת אנטיכולינרגים. ידוע כי אבץ מפחית תסמינים של צימאון מוגבר על ידי שיפור ספיגת הנוזלים בגוף (הפחתת שלשול וגרימת עצירות) וגורם לגוף לאגטר יותר נתרן; ולכן מחסור באבץ עשוי להיות גורם אפשרי. השילוב של פולידיפסיה ופוליאוריה (מתן שתן מוגבר; לרוב לילי) נפוץ גם בהיפראלדוסטרוניזם ראשוני (הקשור לעיתים קרובות להיפוקלמיה). תרופות אנטי-פסיכוטיות עשויות לגרום לתופעות לוואי כמו יובש בפה, מה שעלול לגרום לתחושת צמא.

### פולידיפסיה ראשונית
פולידיפסיה ראשונית מתארת צמא מוגבר וצריכת מים מוגזמת, המתרחשים בהיעדר גירויים פיזיולוגיים לשתייה. קטגוריה זו כוללת גם פולידיפסיה ראשונית פסיכוגנית וגם פולידיפסיה ראשונית שאינה פסיכוגנית, כמו אצל מטופלים עם דלקת כבד כרונית אוטואימונית ורמות גלובולין גבוהות במיוחד.

פולידיפסיה פסיכוגנית היא צריכת מים מוגברת הנראית אצל חלק מהמטופלים עם מחלות נפשיות, כמו סכיזופרניה, או בעלי מוגבלויות התפתחותיות. מצב זה דורש תשומת לב רבה, שכן כמות המים הנצרכת עולה על זו שהכליות מסוגלות להפריש, ולעיתים נדירות המצב עלול לסכן חיים, כשהוא מדלל את רמות הנתרן בדם עד לרמה שעלולה לגרום לפרכוסים ולדום לב.

בעוד שפולידיפסיה פסיכוגנית מופיעה לרוב אצל מטופלים עם הפרעות נפשיות חמורות, קיימות עדויות לאנקדוטות על צורה קלה יותר של התופעה (המכונה לרוב 'פולידיפסיית הרגל' או 'שתייה מתוך הרגל') אשר יכולה להתרחש בהיעדר פסיכוזה או בעיות נפשיות אחרות. רמות צריכת נוזלים מוגזמות אלו עלולות לגרום לאבחנה שגויה של סוכרת, שכן צריכת מים כרונית מוגזמת יכולה להפיק תוצאות דיאגנוסטיות הדומות לאלו של סוכרת קלה. שתייה מתוך הרגל (בצורתה החמורה ביותר, פולידיפסיה פסיכוגנית) היא המחקה הנפוצה ביותר של סוכרת תפלה בכל הגילאים. בעוד שרבים מהמקרים אצל מבוגרים מתוארים בספרות הרפואית בהקשר של הפרעות נפשיות, רוב המטופלים עם פולידיפסיית הרגל אינם סובלים ממחלה אחרת. ההבחנה נעשית באמצעות מבחן מניעת נוזלים, בו מתקבלת דרגת ריכוז מסוימת בשתן לפני שהמטופל מתייבש. עם זאת, לפני ביצוע מבחן מניעת נוזלים, מומלץ לשקול התייעצות פסיכיאטרית כדי לבדוק אם ניתן לשלול פולידיפסיה פסיכוגנית או פולידיפסיית הרגל.

קיימת גם פולידיפסיה יאטרוגנית, שמתרחשת בהמלצת רופאים או עקב הפסקת נטילת תרופות.

## אבחון
פולידיפסיה היא תסמין, ולא מחלה בפני עצמה. לעיתים קרובות היא מלווה בפוליאוריה (מתן שתן מוגבר) וברמות נתרן נמוכות. בדיקות לאבחון סוכרת יכולות להיות מועילות במקרים כאלה. בדיקות דם יכולות לספק מידע חשוב לגבי האוסמולליות של נוזלי הגוף החוץ-תאיים. ירידה באוסמולליות, שנגרמת עקב צריכת יתר של מים, תוביל לירידה בריכוז תאי הדם האדומים, חנקן שתני בדם (BUN) ונתרן.

## קישורים חיצוניים
*

## הערות שוליים

קטגוריה:סוכרת
קטגוריה:פיזיולוגיה
האפיז פאשאייב

**האפיז מיר ג'לאל אולו פאשאייב** (באזרית: **Hafiz Mir Cəlal oğlu Paşayev**; נולד ב-2 במאי 1941) הוא פוליטיקאי אזרי המכהן כסגן שר החוץ של אזרבייג'ן.

## ראשית חייו
פאשאייב נולד בבאקו, אזרבייג'ן ב-2 במאי 1941. סיים את התואר הראשון שלו בפיזיקה ב-1963. לאחר סיום לימודיו, הוא החל לעבוד במכון הפיזיקה של האקדמיה הלאומית למדעים של אזרבייג'ן עד 1967. בין השנים 1975–1976, המשיך את החקירות באוניברסיטת קליפורניה באירווין. לבסוף, הוא סיים דוקטורט במדעים ב-1984. בשנים 1971–1992 עבד כחוקר ומנהל מעבדה במכון הפיזיקה של האקדמיה הלאומית למדעים של אזרבייג'ן.

## קריירה פוליטית
פאשאייב החל את הקריירה הפוליטית שלו ב-1993 כשגריר הראשון של אזרבייג'ן בארצות הברית (עם הסמכה גם לקנדה ומקסיקו). הוא סיים את תפקידו ב-2006, אז מונה לסגן שר החוץ של הרפובליקה של אזרבייג'ן. הוא הרקטור המייסד של האקדמיה הדיפלומטית של אזרבייג'ן, שב-2016 קיבלה מעמד של אוניברסיטה כדי להפוך לאוניברסיטת ADA. בנוסף, הוא מחברם של יותר מ-100 עבודות מדעיות ו-2 מונוגרפיות, וכן את המאמרים בנושאים חברתיים-פוליטיים שונים בתקשורת המקומית והבינלאומית. הוא זכה בפרס עבור שירות למסדר המולדת של אזרבייג'ן על ידי הנשיא אילהם אלייב ביולי 2019.

## חיים אישיים
פאשאייב נשוי, אב לשני ילדים וארבעה נכדים. הוא דובר אנגלית ורוסית שוטפת. הוא בנו של הסופר ומבקר הספרות הידוע, מיר ג'לאל פאשייב, והדוד של הגברת הראשונה של אזרבייג'ן הנוכחית, מהריבן אלייבה.

## קישורים חיצוניים

## הערות שוליים

קטגוריה:באקו: אישים
קטגוריה:שגרירי אזרבייג'ן
קטגוריה:שגרירים בארצות הברית
קטגוריה:שגרירים בקנדה
קטגוריה:שגרירים במקסיקו
קטגוריה:פוליטיקאים אזרים
קטגוריה:ילידי 1941
כיבוש אשדוד (655 לפנה"ס)

**כיבוש אשדוד** הייתה ההסתערות המצרית המוצלחת על העיר אשדוד, אחת מחמש ערי פלשתים, ששכנה בדרום-מערב כנען, בסביבות שנת 655 לפני הספירה. לפי ההיסטוריון היווני הרודוטוס, פרעה פסמתיך הראשון, הטיל מצור על אשדוד במשך 29 שנים. אשדוד איבדה את רוב תושביה במהלך המצור.

## רקע
בשנת 627 לפני הספירה, טרם מותו של המלך אשורבניפל, הייתה האימפריה האשורית עסוקה בלוחמה כמעט מתמדת במספר חזיתות, עם בני שבטים נוודים מהדרום, כשדים שיזמו מרידות, עילמים שתמכו במרידות אלו ומצרים שהסיתו למרד נוסף בלבנט. לנוכח האיומים המרובים הללו, ניהלו האשורים תחת אשורבניפל מסע צבאי אגרסיבי. למרות ההצלחה, האשורים איבדו יותר מדי חיילים במהלך שנים של לוחמה מתישה. במאמץ להגביר את מעמדה של אשור במזרח, אשורבניפל נטש את מצרים והתרכז בעילם. עם זאת, זה הותיר את מצרים פחות או יותר בלתי מבוקרת.

## כיבוש אשדוד
למרות העוינות הקודמת בין שתי המעצמות, נראה שהאשורים והמצרים לא יצאו למלחמה באותה עת. ואכן, כבר בשנת 605 לפני הספירה, המצרים סייעו באופן פעיל לאשורים בניסיון לעזור להם לשרוד. יתרה מכך, שליטי מצרים הנוביים גורשו על ידי הילידים המצרים בסביבות שנת 650; לכן האשורים והמצרים הילידים נעשו בעלי ברית טבעיים נגד השליטה הנובית. כיבוש אשדוד אולי שיקף למעשה חלק מהעברת השלטון מהאימפריה האשורית המתפוררת לשושלת המצרית ה-26 החדשה.

## הערות שוליים

קטגוריה:מצרים העתיקה: קרבות
קטגוריה:אשדוד: היסטוריה
קטגוריה:קצרמר קרבות
מנואל דומינגוס אוגוסטו

**מנואל דומינגוס אוגוסטו** (בפורטוגזית: **Manuel Domingos Augusto**; נולד ב-2 בספטמבר 1957) הוא עיתונאי, פוליטיקאי ודיפלומט אנגולי. לשעבר שר החוץ של אנגולה.

## ביוגרפיה
למד, גדל והתחנך בלואנדה שבאנגולה. עבד כעיתונאי בין השנים 1976–1982. הוא החל את הקריירה הפוליטית שלו ב-1982, כאשר עבד אצל שר שיתוף הפעולה המתמחה ב"ענייני המערב". הוא המשיך במסלול מיוחד זה בשנת 1988 כששימש כיועץ הבכיר של משרד המסחר באגף "מדינות המערב" שבמדינה. הוא שימש כשגריר אנגולה בניגריה בשנים 1988–1992, כמנהיג הנציגות הדיפלומטית בדרום אפריקה בין השנים 1992–1994, וכשגריר בזמביה בשנים 1994–1999. ב-1999 חזר לאנגולה והחל לעבוד במשרד הפנים. ב-2005 חזר למשרד החוץ ונהיה שגריר אנגולה באתיופיה, ובמקביל, לנציגה של אנגולה באיחוד האפריקאי באדיס אבבה.

בשנת 2017 הוא מונה לשר החוץ וכיהן בתפקיד עד לשנת 2020.

## חיים אישיים
אוגוסטו דובר פורטוגזית, אנגלית, צרפתית וספרדית.

## קישורים חיצוניים

* 

## הערות שוליים

קטגוריה:פוליטיקאים אנגולים
קטגוריה:שגרירי אנגולה
קטגוריה:שגרירים בניגריה
קטגוריה:שגרירים בזמביה
קטגוריה:שגרירים באתיופיה
קטגוריה:ילידי 1957